Det er i flere rapporter blitt omtalt brudd i bærekablene som går mellom de to tårnene. Etter 9 år (i 2006) hadde det blitt oppdaget over 1000 brudd. Det er ikke uvanlig med brudd, men så mange vil redusere levetiden til brua. Statens vegvesen gikk til sak mot det østerrikske firmaet Austria Draht som hadde levert kablene. Statens vegvesen vant både i Oslo tingrett og i Gulating lagmannsrett med krav om 15 millioner kroner i erstatning fra produsenten. Til tross for bruddene er ikke brua farlig.